بر مزمار

بر مزمار یا غضروف مُکبیٰ جسے انگریزی میں ایپی گلاٹس (epiglottis) (انگریزی جمع :epiglottises یا epiglottides) کہتے ہیں، جو شکل میں پان کے پتے کی شکل کی غضروف ہے جو گلے میں موجود ہوتا ہے یہ کھانے پینے کی چیزوں کو سانس کی نالی اور پھیپھڑوں میں جانے سے روکتا ہے۔ سانس لینے کے دوران یہ کھلا رہتا ہے، جس سے ہوا حنجرہ(یعنی نرخرہ) میں داخل ہوتی ہے۔ نگلنے کے دوران یہ ہوا کی نالی کو ڈھانپ دیتا ہے جس سے کھانے کو پھیپھڑے میں جانے سے محفوظ اور غذائی نالی سے پیٹ کی طرف جانے پر مجبور کر دیا جاتا ہے۔

ایپی گلاٹس غضروف مرن (ایلاسٹک کارٹیلیج) یعنی نرم غضروف سے بنا ہوتا ہے، جس پر ایک غشائے مخاطی (mucous membrane) چڑھی ہوتی ہے یہ حنجرہ سے منسلک ہوتا ہے۔ یہ زبان کے پیچھے، ہائیوئڈ ہڈی (hyoid bone) کے قریب اوپر کی طرف نکلا ہوتا ہے۔

اگر بر مزمار میں سوجن آ جائے تو اس بیماری کو التہاب بر مزمار (Epiglottitis) کہتے ہیں۔ یہ ایک خطرناک حالت ہو سکتی ہے اور زیادہ تر Haemophilus influenzae نامی بیکٹیریا کی وجہ سے ہوتی ہے — جس کا ویکسین سے بچاؤ ممکن ہے۔ اگر ایپی گلاٹس ٹھیک سے کام نہ کرے، تو کھانے کی چیزیں غلطی سے پھیپھڑوں میں جا سکتی ہیں — اسے Aspiration کہتے ہیں، جو نمونیا یا سانس کی بندش جیسی خطرناک بیماریوں کا سبب بن سکتا ہے۔ ایپی گلاٹس طبی لحاظ سے بھی بہت اہم ہے، خاص طور پر جب مریض کو ٹیوب (intubation) ڈال کر سانس دی جاتی ہے تو ایپی گلاٹس کی پوزیشن کا خیال ضروری ہوتا ہے۔

ایپیگلوٹس کی دستاویزی طور پر شناخت پہلی بار ارسطو کی طرف سے کی جانے کی ملتی ہے ۔ اس کا نام “epi” (یعنی "اوپر" یا "بر") اور “glottis” (مزمار) کے امتزاج سے بنا ہے، کیونکہ یہ glottis کے اوپر واقع ہوتا ہے۔
تصغیر|ایپیگلوٹس کا مقام
تصغیر|ایک اونچا بڑھا ہوا ایپیگلوٹس (جس کی سامنے کی طرف سامنے کی سطح دکھائی دے رہی ہے) 

 اضافی تصاویر 

 مزید دیکھیے 

 برمزماری مصمتے
 برمزماری-حلقی مصمتے
 حلقی مصمتے

 حوالہ جات 

 بیرونی روابط 

  ()
 ایپیگلوٹس کہاں ہے؟  2020-09-29 at the Wayback Machine at Study سائنسز

زمرہ:انسانی گلہ
زمرہ:نظام انہضام
زمرہ:منہ